Wikitravel:Copyleft

Kaikki Wikitravelin tekstit, kuvat ja muu sisältö on lisensioitu copyleft-lisenssillä. Tämä tarkoittaa sitä, että kuka tahansa voi käyttää Wikitravelin sisältöä Creative Commons Attribution-ShareAlike 1.0 -lisenssin mukaisesti. Kuka tahansa voi myös lisätä omia tai toisten tekstejä ja kuvia, kunhan materiaali on omaa tai lisensioitu sopivalla lisenssillä.

Tietoja lukijoille
Copyleft tarkoittaa, että jokainen Wikipediaan töitään lisäävä kirjoittaja, muokkaaja, kuvittaja, kartantekijä ja valokuvaaja antaa sinun lukea, kopioida, tulostaa, tallentaa, ladata, lukea ääneen, muokata, jakaa, myydä, valokopioida ja korjata töitään kuten itse haluat.

Ainoat rajoitukset ovat, että jakaessasi materiaalia sinun täytyy mainita sen tekijät, ja valmistaessasi materiaalista jälkiperäisiä teoksia sinun täytyy sallia sen käyttö samoilla oikeuksilla.

Toisin sanoen saat puolestamme käyttää Wikitravelin materiaalia miten vain lain sallimissa rajoissa, kunhan sallit saman vapauden muillekin.

Käyttämämme lisenssi on Attribution-ShareAlike 1.0. Se on Creative Commonsin luoma virallinen dokumentti, jonka sisältö on pääpiirteittäin mainittu yllä. Voit lukea lisenssin kokonaisuudessaan. Lisenssistä on myös olemassa suomenkielinen käännös.

Lisäksi materiaalin tulisi kuitenkin noudattaa maasi lainsäädäntöä. Erityisesti kannattaa ottaa huomioon yksityisyydensuoja ihmisiä esittävissä valokuvissa ja tekijänoikeussuoja teosta esittävissä kuvissa.

Lopuksi on vielä mainittava, että Wikitravel ei takaa tietojen paikkansapitävyyttä. Hotellit lopettavat toimintansa, baarit nostavat hintoja, juna-aikataulut muuttuvat, ja niin edelleen. Ihmiset tekevät virheitä. Wikitravelin käyttäjät tekevät parhaansa, että tiedot pitäisivät paikkansa, mutta eivät ole vastuussa virheellisen tiedon sinulle mahdollisesti aiheuttamista haitoista.

Tietoja muokkaajille
Copyleft tarkoittaa, että kuka tahansa hullu, sekopää, huijari tai typerys voi käyttää materiaaliasi haluamallaan tavalla.

Työtäsi voidaan muokata tai lyhentää, siitä voidaan valokopioida tuhansia kertoja, ja sitä voidaan jakaa eteenpäin – myös kaupallisissa tarkoituksissa kysymättä sinulta erikseen lupaa.

Tekemäsi työn vastineeksi voit iloita siitä, että panoksestasi on hyötyä matkailijoille, ja että sinut tulee mainita teoksen luojana.

Huomaathan, että Wikitraveliin ei saa lisätä toisten tekemää tekijänoikeusten alaista materiaalia ilman lupaa paitsi jos materiaali on lisensioitu Attribution-ShareAlike-lisenssillä. Lisätessäsi kuvan Wikitraveliin sinun tulisi ilmoittaa sen tiedoissa kuvan olevan oma teoksesi tai selittää, miksi se on lisenssimme mukainen.

Haluamme tehdä Wikitravelistä parhaan matkaoppaan, mutta

Voiko Wikitravelissä käyttää GFDL-lisensioitua materiaalia?
Ei! Tämä tarkoittaa sitä, ettei suurinta osaa Wikipedian ja Wikimedia Commonsin materiaalista voi suoraan käyttää Wikitravelissä.

Voiko muiden sivustojen materiaalia käyttää Wikitravelissä?
Mahdollisesti. Muiden sivujen materiaalia saa käyttää vain, jos se on lisensioitu Attribution Share-Alike 1.0 -lisenssillä, muulla yhteensopivalla lisenssillä tai ilman tekijänoikeuksia. Kun kopioit materiaalia muilta sivuilta, huolehdi siitä, että mainitset CC-SA-lisenssissä vaadittavat tiedot. Tämä tarkoittaa lisenssin, tekijän ja lähteen mainitsemista kuvan sivulla tai artikkelin keskustelusivulla.

Kuinka voin lisensoida omat kuvani käytettäväksi Wikitravelissä?
Kaikkien lisäämiesi kuvien täytyy olla lisensioitu CC-SA 1.0 -lisenssillä, ja sinun täytyy mainita kuvasivulla kuvan tekijänoikeuksien haltija, lisenssi, ja kuvan lähde. Hyväksyttävä maininta voisi olla esimerkiksi seuraavanlainen:


 * Kuvan on ottanut ja tekijänoikeudet omistaa Käyttäjä:Wikimatkaaja . Kuva on lisensioitu lisensseillä CC-SA 1.0 (tai myöhempi) ja GFDL.

Kuvien lisäämiseen on joitakin tiettyjä lisärajoituksia (kuten kuvien ottaminen ihmisistä), joten luethan myös kuvakäytäntömme.

Voiko ilmaista sisältöä käyttää Wikitravelissä?
Useimmiten ei. Vaikka karttaa, esitettä tai vastaavaa jaettaisiinkin ilmaiseksi, se ei tarkoita, että se olisi tekijänoikeusvapaata materiaalia. Jotta Wikitraveliin voisi lisätä materiaalia, sen tekijänoikeuksien haltijan täytyy suostua sen lisensioimiseen CC-SA 1.0 -lisenssillä tai muulla yhteensopivalla lisenssillä.

ca:Wikitravel:Copyleft de:Wikitravel:Copyleft en:Wikitravel:Copyleft es:Wikitravel:Copyleft fr:Wikitravel:Copyleft he:ויקיטיול:זכויות יוצרים hu:Wikitravel:Copyleft it:Wikitravel:Copyleft ja:Wikitravel:コピーレフト ko:Wikitravel:카피레프트 nl:Wikitravel:Auteursrechten pl:Wikitravel:Copyleft pt:Wikitravel:Copyleft ro:Wikitravel:Copyleft ru:Wikitravel:Копилефт sv:Wikitravel:Copyleft zh:Wikitravel:Copyleft wts:Copyleft